lv zh zh ru lv lv lv lv de lv en lt lv lv lv lv lv hbs_lat lv lv lv lv lv sl lv lv lv lv lv lv lv jbo lv lv lv lv lv lv lv lv lv lv lv lv en lv en lv lv en lv lv sl lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lt lv lv lv lv lv lv nl lv lv
Jaunciema attīstības biedrība - 2019.05 Apkaimju attīstības projektu konkurss
Vispārēja informācija un īsais vēstures kurss
2022.05 Jaunciema dārza svētki nosvinēti!
2022.05 Jaunciema dārza svētki 27.05.2022.
2022.03 Rīgas apkaimju futbola turnīrs
2022.03 Jaunciema kultūras pirts - jaunumi
2021.03 Informācija par Rīgas 7.pamatskolu
2021.03 Noslēdzies projekts "Jaunciema restarts!"
2021.01 Pilsētas sacensība - rezultāti
2020.12 Informācijas stends Jaunciemā
2020.09 Uzlabojumi Jaunciema gatvē
2020.07 Rīgas domes ārkārtas vēlēšanas
2019.05 9.šķ-līn sarkanās līnijas un meliorācija
2019.05 Apkaimju attīstības projektu konkurss
2019.04 Jaunciema gatves apgaismojums
2019.04 Jaunciema g-es smagā transporta plūsma
2019.04 Lielā Talka / Ideju talka
2019.02 7.pamatskolas glābšanas akcija
PAKALPOJUMI - Telpu uzkopšana
3. jūn. 2019, Nav komentāru
Jau iepriekš ziņojām par Rīgas domes izsludināto konkursu "Par Rīgas apkaimju attīstības projektu īstenošanu".
“Ideju talkas” ietvaros tika identificētas vairākas Jaunciema aktualitātes un infrastruktūras nepieciešamības, no kurām kā atbilstošākās konkrētā konkursa nolikumam izvēlētas:
• Kultūras un saviesīgu pasākumu centra trūkums;
• Aktīvas atpūtas vietas trūkums dažādām iedzīvotāju grupām;
• Labiekārtotas un visiem pieejamas legālas (!) pludmales trūkums.
Lai potenciāli risinātu šīs nepilnības, mēs, Jaunciema attīstības biedrība, konkursam iesniedzām sekojošos trīs projektus::
1. “Jaunciema kultūras pirts” 9x15m plašas terase ar pārsedzi, Jaunciema centrā, kas kalpotu gan kā ikdienišķa satikšanās vieta, gan saviesīgu un kultūras pasākumu organizēšanas vieta apkaimes iedzīvotājiem vasaras periodā.
Sadarvībā ar valsts orgnizācijām un privātajiem partneriem, reizi nedēļā, Jaunciema Kultūras pirtī tiktu organizēti pasākumi, kā piem., kino vakari, zolītes turnīri, nelieli koncerti u.c.
Ilgtermiņā, projekta norise veicinātu terasei blakus esošās, kādreizējās Jaunciema pirts telpu pārveidi par pilnvērtīgu apkaimes kultūras centru, kurā būtu iespējams nodrošināt kvalitatīvu kultūras pasākumu norisi arī ziemas periodā.
Rezultāts: Kultūras pirts projekts apstiprināts un nodots uz turpmāko tehnisko izstrādi.
2. Multifunkcionāls atpūtas un sporta centrs Jaunciemā, blakus Rīgas 7.pamatskolai, paredzēts visu vecumu iedzīvotāju aktīvai atpūtai ārtelpā, ar atbilstošu infrastruktūru katrai vecuma grupai.
-Pirmsskola: pamatā, rotaļu laukumu elementi, šūpoles, slidkalniņi u.c.
-Skolas vecuma bērni: un pusaudži: dažādi papildelementi, kas veicina līdzsvara izjūtu un muskuļu attīstību.
- Jauniešiem un pieaugušajiem: atjaunots basketbola laukums un grozi
- Senjoriem: specialas sporta un vingrošanas iekārtas
Bez augšminētā, parkam paredzēts papildus labiekārtojums ar lapeni, soliem, grants celiņiem u.c..
Rezultāts: projekts noraidīts, jo piesaistīts Jaunciema pamatskolas teritorijai, kuras statuss vēl arvien ir neskaidrs.
3. Sabiedriski pieejamas un labiekārtotas pludmales ierīkošana Jaunciemā, paredzot patreiz izmantotās pludmales nepieejamību, kad to īpašnieki tur sāks savu saimniecisko darbību.
Šobrīd, izvēlētā pašvaldības zemes gabala izmantošanai ir gan fiziski, gan juridiski šķēršļi, tomēr šī ir vēsturiska, un iespējams, pēdējā iespēja pašvaldībai to izmantot sabiedrības interesēs, bet sabiedrībai - iestāties par savām tiesībām uz valsts īpašuma kopīgām izmantošanas iespējām!
Pludmales projekta priekšlikums paredz jaunās piekrastes izpļaušanu, padziļināšanu, smilšu uzpludināšanu, zaļās zonas un apstādījumu izveidi, kā arī virkni citu labiekārtojumu, ieskaitot koka celiņus, soliņus, velo novietnes, laipu u.c.
Rezultāts: Projekts noraidīts, ofic. iemesli: sākotnējie aprēķini norāda ka par 18Eur pārsniegta pieļaujamā projekta vērtība un, ka konkrētajam pašvaldības zemes gabalam nav ceļa servitūts.
Apkaimju attīstības projektu konkurss
2. mai. 2019, Nav komentāru
Lai veicinātu apkaimju attīstību Rīgā, to teritorijas kā pilsētas daļas identitāti, atpazīstamību un sekmētu to revitalizāciju, kā arī pastāvīgi un mērķtiecīgi veicinātu apkaimju iedzīvotāju iesaisti un līdzdalību apkaimju attīstībā, Rīgas dome izsludina konkursu „Par Rīgas apkaimju attīstības projektu īstenošanu”.
Viena apkaimju attīstības projekta realizācijai var piešķirt finansējumu līdz simts tūkstošiem eiro. Kopumā pašvaldība šiem mērķiem 2019. gada budžetā ir paredzējusi finansējumu pusmiljona eiro apmērā. Finansējums tiek piešķirts, ja iesniegtais projekts atbilst šādiem kritērijiem: projekta realizēšanas vieta ir sabiedrībai pieejama, publiskā lietošanā esoša pašvaldībai piederoša vai piekrītoša publiska ārtelpa; projekts saistīts ar apkaimes infrastruktūras uzlabošanu, kam konstatējama paliekoša un sabiedriski nozīmīga vērtība. No vienas apkaimes var tikt iesniegti līdz 3 projektiem. Projektu iesniegšanas termiņš 01.06.2019 plkst 09:00!
(Pilns konkursa nolikuma teksts atrodams šeit:  https://www.riga.lv/lv/news/izsludinats-rigas-pilsetas-apkaimju-attistibas-projektu-istenosanas-konkurss?16775))
Ja tev ir projekta ideja, kam vari patstāvīgi sagatavot projektu, ...
Ja neesi projektu rakstītājs, bet tev ir lieliska ideja, ko esi gatavs prezentēt, ...
Ja tev nav konkrētu priekšlikumu, toties ir pieredze projektu rakstīšanā vai īstenošanā...
...tad šis ir īstais brīdis, dot savu ieguldījumu vietai kur dzīvojam!
Dalies vīzijās, par lietām un vietām, kas uzlabojamas Jaunciemā! Informē, ja patstāvīgi gatavo savu projektu, un atrodi sev domu un cīņu biedrus! Aizpildi anketu ŠEIT un ar tevi sazināsimies tuvākajā laikā!
Ja Tev ir jautājumi konkursa nolikuma sakarā, esi laipni aicināts kontaktēties ar Jaunciema Attīstības Biedrības pārstāvjiem ar saites palīdzību sadaļā 'Kontakti'.
Veidots ar Mozello - labo mājas lapu ģeneratoru.